[{"text_idx": "#000000", "text": "Kiel JES-teamo, ni volas, ke plej diversaj homoj povu facile aliri kaj partopreni nian eventon. Kelkajn el la manieroj por atingi tion ni resumas por vi c\u0302i tie."}, {"text_idx": "#000001", "text": "La JES-ejo estas tau\u0306ga por rulseg\u0302-uzantoj, do c\u0302iuj c\u0302ambroj estas atingeblaj senbarile. Ekzistas kelkaj dormc\u0302ambroj aparte optimigitaj por rulseg\u0302-uzantoj. Se vi bezonas log\u0302i en tia c\u0302ambro, bonvolu indiki tion dum via alig\u0302o al la evento."}, {"text_idx": "#000004", "text": "Se iam dum via partoprenado vi sentas vin malbone au\u0306 okazas al vi iu konflikto, pri kiu vi bezonas diskretan eksteran helpon, vi bonvenas c\u0302iam alparoli la Au\u0306skultan Servon. Ili estos volontulaj helpantoj, kiuj klopodos helpi vin lau\u0306 viaj bezonoj kaj kompreneble c\u0302iam respektos vian privatecon. Dum la tago, estos specifaj horoj, dum kiuj vi povas iri alparoli la Au\u0306skultan Servon. Ekster tiuj horoj, eblos kontakti ilin pos\u0302telefone au\u0306 per Telegramo."}, {"text_idx": "#000005", "text": "Personoj, kiuj estas inaj, transgenraj, interseksaj kaj/au\u0306 neduumaj (ITIN), bedau\u0306rinde pli regule ol cis-viroj spertas situaciojn nekomfortajn dum grandaj junularaj eventoj, ankau\u0306 en relative toleremaj komunumoj kiel Esperantujo. Kiel unu el la manieroj por faciligi vian partoprenadon dum JES, unu seminaria c\u0302ambro de la junulargastejo estos blokata c\u0302iuvespere ekde 18h00 g\u0302is sekva mateno je 10h00 por lau\u0306vola kaj ekskluziva uzado fare de ITIN-personoj (\u201cla ITIN-ejo\u201d). En la c\u0302ambro ekzistas fridujo, kaj vi povas kunporti trinkaj\u0302ojn kaj drinkaj\u0302ojn tien.\nDum la menciitaj tempoj cis-viroj ne rajtas resti en tiu c\u0302ambro."}]